|  |  |
| --- | --- |
| Odbor verejného obstarávania  Pribinova 2, 812 72 Bratislava | Pribinova 2, 812 72 Bratislava |

• •

Všetkým známym záujemcom

• •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje/linka** | **Miesto** |
|  | SE-VO2-2023/004679-009 | Mgr. Martina Hlavová / 445 90 | 07.12.2023 |

Vec

**Zaslanie odpovede na žiadosť o vysvetlenie výzvy na predkladanie ponúk 5**

Na základe doručenej žiadosti o vysvetlenie výzvy na predkladanie ponúkv súlade s § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) Vám zasielame vysvetlenie informácií uvedených vo výzve na predkladanie ponúk, ktoré verejný obstarávateľ zároveň zverejnil v elektronickom prostriedku JOSEPHINE v rámci predmetnej zákazky „Plán obnovy 3\_IKT špeciálna ID 45900“, a to v rámci dynamického nákupného systému „IKT zariadenia DNS ID 19581“.

**Vysvetlenie č.1**

**Otázka č.1:**

V súťažných podkladoch v súbore 01\_Príloha č. 1 Opis predmetu zákazky\_Vzor vlastného návrhu plnenia\_45900\_v\_6.00 sa pri položke Položka č. 10 – Server typ 1 a Položka č. 11 – Server typ 2 sa vyžaduje: USB / SD port Minimálne 5x USB 3.0 slot, z toho minimálne dva USB 3.0 porty prístupné zvonku týmto parametrom z toho minimálne dva USB 3.0 porty prístupné zvonku má na mysli verejný obstarávateľ 2x Predný port? Nakoľko aj zadné porty sú prístupné z vonka a potom sa ešte v serveroch jedná aj o interné porty neprístupné z vonka.

Prípadne bude verejný obstarávateľ akceptovať aj 3x USB 3.1 zo zadné porty, 1x USB 3.1 a 1x USB.2.0 z prednej strany a 1x interný 1x USB 3.1

**Odpoveď č.1:**

Verejný obstarávateľ pojmom „z vonku“ má na mysli „nie interné“. Verejný obstarávateľ má za to, že opis predmetu zákazky bol definovaný dostatočne a trvá na pôvodne požadovaných parametroch uvedených v opise predmetu zákazky.

Verejný obstarávateľ zároveň oznamuje, že poskytuje vysvetlenie bezodkladne v lehote, v ktorej je z objektívneho hľadiska schopný ho poskytnúť. Ak záujemca požiada o vysvetlenie súťažných podkladov tesne pred uplynutím lehoty na predkladanie ponúk, táto skutočnosť ide na ťarchu žiadateľa, ktorý svojim konaním riskuje, že mu verejný obstarávateľ poskytne vysvetlenie až po uplynutí lehoty na predkladanie ponúk.

Lehota na predkladanie ponúk v trvaní 72 dní bola dostatočne dlhá na to, aby záujemca mal možnosť sa riadne oboznámiť so súťažnými podkladmi a podať žiadosť o vysvetlenie v potrebnom časovom predstihu.

S pozdravom

............................................................

**Ing. Branislav CHLEBANA**

riaditeľ odboru verejného obstarávania MV SR